Mossad

Mossad (hebreeraz: הַמוֹסָד לְמוֹדִיעִין וּלְתַפְקִידִים מְיֻחָדִים‎, Hamosad Lemodi'ín Uletafkidim Meyujadim-en apokopea, euskaraz: «Inteligentzia eta operazio berezien institutua»), 1951n sortu zen Israelgo inteligentzia agentzietako bat da. Haren eginkizunik garrantzitsuenak inteligentziako informazioaren jasotzea, espioitza eta terrorismoaren (bereziki Israelen aurka egiten denaren) aurka jokatzea dira. Mundu guztian aritzen da, Israel barnean izan ezik (han, Shabaka arduratzen da). Egitura Tel Aviveko egoitzan dauka zuzendaritza nagusia. 1.200 langile inguru dituela uste da, baina kopuru hori historian zehar handitu egin dela uste da, bereziki 1980ko hamarkadan zehar. Zerbitzu zibila denez, ez du ez antolaketa ezta funtzionamendu militarrik ere, nahiz eta bertako goi kargu gehienek Armadan lan egin duten noizbait. Zortzi departamentutan antolatuta dago. Garrantzitsuena Bildumen departamentua da. Bertan informazioa bildu eta antolatu egiten dute, bereziki atzerriko espioiei (Katsa) esker lortutakoa, bai bide diplomatikoen bidez, baita bide estraofizialen bidez ere. Mossaden ekintza famatuak Nikita Kruschevek Stalin gaitzesten zuen hitzaldi sekretua argitara eman zuen (1953). Adolf Eichmann naziaren bahiketa Argentinan. Hainbat ekintzaile palestinarren hilketa, Municheko joko olinpikoetako bahiketaren erantzun gisa. Hamaseko buruzagia pozoitzeko saiakera Jordanian. Lillehammerreko afera, errugabe baten hilketa Norvegian. Kanpo estekak